বউয়ের ঘ্যানঘেনানিতে আবুলের ঘুম ভাঙল  বউ : আর নাক  টেনে ঘুমানো লাগবে না, জলদি সদাইপাতির লিষ্ট নিয়ে বাজারে যাও?  আবুল : শুধু বাজারের লিষ্টই চিনলা, মাগার ঘুমটা চিনলা না?  বউ : বস্তায় বাঁধো তোমার ঘুম, লিষ্টে যেগুলো লিখেছি এগুলো অবশ্যই আনবা, নয়তো কপালে খারাবি আছে ।  ৪ হাজার টাকা দামের চাকরি করা আবুল মাত্র ২০০ টাকা পকেটে নিয়ে বাজারে গেল, ভাবলো টাকা কম হলেও সব মিলিয়ে-ঝুলিয়ে আনবে তাছাড়া আবুল চাকরির কারণে বেশ কিছুদিন বাজারে যায়নি । বাজারে গিয়ে আবুল লিষ্টা পকেট থেকে বের করে এক নজর দেখা মাত্রই মাথায় বাজ পড়ল । কারণ লিষ্টের প্রথমেই ইলিশ মাছের নাম লেখা  এরপর কাঁচামরিচ, পেঁয়াজ, বেগুন, মসুরের ডাল, আলু, সরিষার তেল, শশা ও গুঁড়ো দুধ । বাজারে দ্রব্যমূল্য চড়া দেখে আবুল বউকে ফোন করল :  আবুল : হ্যালো শুনছো, ইলিশ মাছ তো এখন লাখপতি কোটিপতিদের খাবার হয়ে গেছে, তাই ইলিশ না আনলে হয় না?  বউ : বৃষ্টির সিজনে আমার আবার ইলিশ মাছ ভাজা না খেলে খাওয়ার খায়েশ মেটে না ।  স্বামী : আচ্ছা, বেগুন না আনলে চলবে তো?  বউ : কি বলছো, জানো না আমি বেগুন ভত্তা খুবই পছন্দ করি ।  স্বামী : ডাল না আনলে চলবে তো?  বউ : পাগল হয়েছ নাকি, ডাল ছাড়া কেউ ভাত খায়  স্বামী :  কাঁচামরিচ না আনলে তো হবে?  বউ : আরে কাঁচামরিচ তো সব তরকারিতে দেয়া লাগে, যেমন আলুর ভত্তা  স্বামী : তার মানে আলুও লাগবে, তো না লাগবেটা কী?  বউ : ও ভালো কথা মনে করেছো, তোমার জন্য বর্ষার যে এক জোড়া সান্ডেল কিনবে বলেছ সেটা পরে কিনো ।  বউয়ের সঙ্গে কথা বলে মেজাজ আকাশে উঠেছে আবুলের । কি আর করবে ২০০ টাকা দিয়ে মিলিয়ে বেগুন, পেঁয়াজ, আলু, মসুরের ডাল, সরিষার তেল, শশা, কিনে দেখা গেল কাঁচামরিচ কেনার টাকা নেই । অবশেষে আবুল বাড়িতে পৌঁছল, বউ তো কাঁচামরিচ আর ইলিশ না পাওয়ায় রেগে আগুন ।  বউ : কাঁচামরিচ  ইলিশ আনার মতো টাকা না থাকলে বিয়ে করেছ ক্যান, তোমার মতো ফকিরের ঘরে এসে জীবনটাই শেষ!  স্বামী : তখন তো আর দ্রব্যমূল্যের ওপর ঠ্যাডা পড়েনি, তাছাড়া ৪ হাজার বেতনের মধ্য তোমার প্রসাধনী খরচে তো যায় অনেক টাকা । তাই আমি কী করব?  বউ : বন্ধ করো তোমার কতা, তোমার কপালে আজ শনিরদশা আছে কইলাম ।  স্বামী : ওই বেটী কিসের শনিরদশা আছে রে, বেশি বড়োলোকি দেখাবি চুলের মুঠি ধরে ইচ্ছা মতো পিটামু, তোর মোবাইলেও তো আমার টাকা যায় ।  বউ : কি আমার চুলের মুঠি ধরে পিটাবে? তোমার মতো বদমাইশের ঘরই আমি করব না, চললাম বাপের বাড়ি  । সময়মতো ডিভোর্স লেটার পাবে।